Predkladacia správa

Materiál „Návrh na schválenie počtu štátnozamestnaneckých miest strategického významu a zoznamu štátnozamestnaneckých miest, na ktoré sa vzťahuje osobný plat na rok 2003“ sa predkladá na rokovanie vlády Slovenskej republiky na základe § 165a zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov (ďalej len „zákon“).

Obsahom predmetného materiálu je návrh počtu štátnozamestnaneckých miest strategického významu a zoznam štátnozamestnaneckých miest, na ktoré sa vzťahuje osobný plat a ktoré v zmysle vyššie uvedeného § 165a zákona  schvaľuje vláda SR.

	Predkladaný materiál nemá environmentálny vplyv a vplyv na zamestnanosť.

	Finančné nároky spojené so schválením počtu štátnozamestnaneckých miest strategického významu a zoznamu štátnozamestnaneckých miest, na ktoré sa vzťahuje osobný plat, sú zabezpečené v schválenom rozpočte na rok 2003 v rozpočtovej kapitole Ministerstva financií SR.

	Materiál  je zaradený na rokovanie  Porady ekonomických ministrov vlády SR  dňa 27. januára 2003.